


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh poslanca Národnej rady Slovenskej republiky Pavla ĽUPTÁKA na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov
LP/2026/538
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	20/0
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	GPSR
Generálna prokuratúra Slovenskej republiky
	O
	1. K čl. I bodu 1 (§ 66 ods. 6) – O:
Znenie bodu 1 odporúčame uviesť v znení:

„1. V § 66 ods. 6 posledná veta znie: „Ak osoba podľa prvej vety preukáže splnenie podmienok spôsobilosti prijímateľa verejných prostriedkov do 45 dní odo dňa straty spôsobilosti prijímateľa verejných prostriedkov, ministerstvo športu doplatí tejto osobe rozdiel vo výške zadržaných prostriedkov zo štátneho rozpočtu bezodkladne po obnovení spôsobilosti prijímateľa verejných prostriedkov.“ a na konci sa pripája táto veta: „Ak osoba v lehote podľa druhej vety nepreukáže splnenie podmienok spôsobilosti prijímateľa verejných prostriedkov, zodpovedajúcu časť zadržaných prostriedkov zo štátneho rozpočtu ministerstvo športu použije na plnenie úloh verejného záujmu v športe.““.

	GPSR
Generálna prokuratúra Slovenskej republiky
	O
	2. K čl. I bodu 2 (§ 67 ods. 12) – O:
Znenie bodu 2 odporúčame uviesť v znení:

„2. V § 66 ods. 6 posledná veta znie: „Ak pominie dôvod, pre ktorý bola spôsobilosť prijímateľa verejných prostriedkov dočasne pozastavená, do 45 dní odo dňa dočasného pozastavenia spôsobilosti prijímateľa verejných prostriedkov, ministerstvo športu doplatí prijímateľovi verejných prostriedkov rozdiel vo výške zadržaných prostriedkov zo štátneho rozpočtu bezodkladne po zrušení dočasného pozastavenia spôsobilosti prijímateľa verejných prostriedkov...“ a na konci sa pripája táto veta: „Ak dôvod, pre ktorý bola spôsobilosť prijímateľa verejných prostriedkov dočasne pozastavená, nepominie v lehote podľa druhej vety, zodpovedajúcu časť zadržaných prostriedkov zo štátneho rozpočtu ministerstvo športu použije na plnenie úloh verejného záujmu v športe.““.

	GPSR
Generálna prokuratúra Slovenskej republiky
	O
	3. K čl. I bodu 3 (§ 69 ods. 7) – O:
Úvodnú vetu bodu 3 odporúčame uviesť v znení:
„3. V § 69 ods. 7 druhá a tretia veta znejú:“.

	GPSR
Generálna prokuratúra Slovenskej republiky
	O
	4. K čl. I bodu 4 (§ 106j ods. 2) – O:
V odseku 2 odporúčame vypustiť slová „odo dňa 1. októbra 2026“ ako nadbytočné.

	GPSR
Generálna prokuratúra Slovenskej republiky
	O
	5. K čl. I bodu 4 (§ 106j ods. 3) – O:
Odsek 3 odporúčame uviesť v znení:
	
„(3) Pri dočasnom pozastavení spôsobilosti prijímateľa verejných prostriedkov podľa odseku 2 lehota podľa § 67 ods. 12 v znení účinnom od 1. októbra 2026 začína plynúť 1. októbra 2026.“.

	GPSR
Generálna prokuratúra Slovenskej republiky
	O
	6. K čl. II – O:
Odporúčame uviesť aktuálny termín nadobudnutia účinnosti zákona.

	MFSR
Ministerstvo financií Slovenskej republiky
	O
	Celému materiálu
Návrhom zákona sa menia časové podmienky doplatenia alebo ďalšieho použitia už zadržaných finančných prostriedkov. Upozorňujeme, že ak 45-dňová lehota začne plynúť v aktuálnom rozpočtovom roku a jej ukončenie nastane v nasledujúcom rozpočtovom roku, výdavky uvoľnené športovému zväzu v nasledujúcom rozpočtovom roku ovplyvnia limit výdavkov kapitoly Ministerstva cestovného ruchu a športu SR v nasledujúcom rozpočtovom roku.

	MHSR
Ministerstvo hospodárstva Slovenskej republiky
	O
	doložke vybraných vplyvov
Odporúčame  predkladateľovi predložiť aktuálnu verziu doložky vybraných vplyvov v súlade s platnou Jednotnou metodikou na posudzovanie vybraných vplyvov.
Odôvodnenie: Predkladateľom predložená doložka vybraných vplyvov nie je v súlade s aktuálne platnou Jednotnou metodikou na posudzovanie vybraných vplyvov účinnou od 1.10.2023. Aktuálne platné formuláre sprievodných dokumentov sú k dispozícii na webovom sídle: https://www.economy.gov.sk/podnikatelske-prostredie/jednotna-metodika/posudzovanie-vplyvov-pre-predkladatelov/dokumenty?csrt=15428989065935973543

	NBÚ
Národný bezpečnostný úrad
	O
	Celému materiálu
Bez pripomienok.

	hlavné mesto
Hlavné mesto Slovenskej republiky Bratislava
	O
	Čl. I bod 2 – § 67 ods. 12
Žiadame tretiu vetu doplniť tak, aby bolo možné zadržané prostriedky použiť na iný účel až po ukončení preskúmania podľa § 67 ods. 10 a potvrdení závažného nedostatku. 
Navrhované znenie je nasledovné:
"Ak dôvod, pre ktorý bola spôsobilosť prijímateľa verejných prostriedkov dočasne pozastavená, nepominie v lehote podľa druhej vety, zodpovedajúcu časť zadržaných prostriedkov zo štátneho rozpočtu ministerstvo športu použije na plnenie úloh verejného záujmu v športe, pričom ak preskúmanie podľa § 67 ods. 10 závažný nedostatok nepotvrdí, ministerstvo športu doplatí prijímateľovi všetky zadržané prostriedky bez ohľadu na uplynutie lehoty 45 dní.“

Odôvodnenie:
Podľa § 67 ods. 10 možno spôsobilosť dočasne pozastaviť už pri odôvodnenom podozrení, nie až po preukázaní porušenia. Navrhovaná lehota môže uplynúť počas preskúmania a umožniť presmerovanie financií aj v prípade následne vyvráteného podozrenia. Ide o neprimerané riziko pre kontinuitu financovania športovej činnosti. 

Ponechanie znenia bez navrhovanej zmeny môže mať za následok výpadok štátneho financovania športových organizácií využívajúcich mestské športoviská a následný tlak na mestské dotačné schémy a zabezpečenie aktivít detí a mládeže. 

Ide o zásadnú pripomienku.

	hlavné mesto
Hlavné mesto Slovenskej republiky Bratislava
	O
	Čl. I bod 3 – § 69 ods. 7
V § 69 ods. 7 žiadame za poslednú vetu doplniť vetu v nasledovnom znení: 

„Pri použití prostriedkov podľa tretej vety ministerstvo športu vyčlení najmenej 20 % takto použitých prostriedkov na podporu športu mládeže prostredníctvom prijímateľov, ktorí spĺňajú podmienky spôsobilosti podľa tohto zákona.“

Odôvodnenie:

Podľa § 69 ods. 4 písm. a) musí národný športový zväz rozdeliť najmenej 20 % príspevku uznanému športu na šport mládeže prostredníctvom klubov. Po strate spôsobilosti zväzu sú ohrozené aj kluby, ktoré svoje povinnosti plnia. Presmerovanie zadržaných prostriedkov nesmie bezdôvodne znížiť podporu mládežníckeho športu ani preniesť jeho financovanie na obce. 
Navrhovaní zmena je v záujme ochrany finančnej dostupnosti športovania detí a mládeže v Bratislave a obmedzenia tlaku na rozpočet mesta a jeho športovú infraštruktúru. 

Pripomienka je zásadná.

	hlavné mesto
Hlavné mesto Slovenskej republiky Bratislava
	O
	Čl. I bod 1  – § 66 ods. 6
V § 66 ods. 6 žiadame doplniť povinnosť ministerstva športu bezodkladne a preukázateľne oznámiť dotknutému prijímateľovi stratu alebo dočasné pozastavenie spôsobilosti, konkrétny dôvod, požadovanú nápravu a plynutie 45-dňovej lehoty. Lehota na zachovanie možnosti doplatenia zadržaných prostriedkov má plynúť najskôr od doručenia takéhoto oznámenia. 

Odôvodnenie:

Navrhovaná lehota plynie od straty alebo pozastavenia spôsobilosti bez výslovnej záruky, že prijímateľ o tejto skutočnosti a jej dôvode vie. Jej následkom môže byť definitívna strata doplatku. § 66 ods. 7 priznáva spôsobilosť aj obciam zapísaným v registri; zmena sa preto môže týkať aj hlavného mesta, ak je prijímateľom štátnej podpory na šport. 
Možný priamy dopad pri čerpaní štátnych športových prostriedkov mestom a nepriamy dopad na kluby. Oznámenie umožní včas vykonať nápravu a predísť strate financovania. 

Pripomienka je zásadná.

	hlavné mesto
Hlavné mesto Slovenskej republiky Bratislava
	O
	Čl. I bod 2  - § 67 ods. 12
V § 67 ods. 12 žiadame doplniť povinnosť ministerstva športu bezodkladne a preukázateľne oznámiť dotknutému prijímateľovi stratu alebo dočasné pozastavenie spôsobilosti, konkrétny dôvod, požadovanú nápravu a plynutie 45-dňovej lehoty. Lehota na zachovanie možnosti doplatenia zadržaných prostriedkov má plynúť najskôr od doručenia takéhoto oznámenia. 

Odôvodnenie:

Navrhovaná lehota plynie od straty alebo pozastavenia spôsobilosti bez výslovnej záruky, že prijímateľ o tejto skutočnosti a jej dôvode vie. Jej následkom môže byť definitívna strata doplatku. § 66 ods. 7 priznáva spôsobilosť aj obciam zapísaným v registri; zmena sa preto môže týkať aj hlavného mesta, ak je prijímateľom štátnej podpory na šport. 
Možný priamy dopad pri čerpaní štátnych športových prostriedkov mestom a nepriamy dopad na kluby. Oznámenie umožní včas vykonať nápravu a predísť strate financovania. 

Pripomienka je zásadná.

	hlavné mesto
Hlavné mesto Slovenskej republiky Bratislava
	O
	Čl. I bod 3 - § 69 ods. 7
V § 69 ods. 7 žiadame doplniť povinnosť ministerstva športu bezodkladne a preukázateľne oznámiť dotknutému prijímateľovi stratu alebo dočasné pozastavenie spôsobilosti, konkrétny dôvod, požadovanú nápravu a plynutie 45-dňovej lehoty. Lehota na zachovanie možnosti doplatenia zadržaných prostriedkov má plynúť najskôr od doručenia takéhoto oznámenia. 

Odôvodnenie:

Navrhovaná lehota plynie od straty alebo pozastavenia spôsobilosti bez výslovnej záruky, že prijímateľ o tejto skutočnosti a jej dôvode vie. Jej následkom môže byť definitívna strata doplatku. § 66 ods. 7 priznáva spôsobilosť aj obciam zapísaným v registri; zmena sa preto môže týkať aj hlavného mesta, ak je prijímateľom štátnej podpory na šport. 
Možný priamy dopad pri čerpaní štátnych športových prostriedkov mestom a nepriamy dopad na kluby. Oznámenie umožní včas vykonať nápravu a predísť strate financovania. 

Pripomienka je zásadná.

	hlavné mesto
Hlavné mesto Slovenskej republiky Bratislava
	O
	Čl. I bod 4 - § 106j celý
V celom navrhovanom § 106j žiadame nahradiť dátum účinnosti „1. októbra 2026“ reálnym budúcim dátumom, resp. dňom vyhlásenia zákona. 
Zároveň, v celom navrhovanom § 106j žiadame pevné dátumy 1. októbra a 30. septembra 2026 nahradiť zodpovedajúcim odkazom na deň nadobudnutia účinnosti zákona a na deň, ktorý mu predchádza. Pri už začatých prípadoch požadujeme zachovať doterajší režim, ak je pre prijímateľa priaznivejší. 

Odôvodnenie:

Navrhovaná účinnosť 1. októbra 2026 už uplynula. Bez súvisiacej opravy § 106j bude prechodná úprava časovo nesúladná a môže spätne ovplyvniť prebiehajúce pozastavenia spôsobilosti. Predvídateľnosť doplatenia štátnych prostriedkov je nevyhnutná pre plánovanie športových aktivít.
Vyššie uvedená navrhovaná úprava má za cieľ odstránenie právnej neistoty pri plánovaní rozpočtu, štátnych projektov a športovej činnosti podporovanej hlavným mestom. 

Pripomienka je zásadná.

	ÚGKKSR
Úrad geodézie, kartografie a katastra Slovenskej republiky
	O
	K celému materiálu
Bez pripomienok.

	ÚJDSR
Úrad jadrového dozoru Slovenskej republiky
	O
	Celému materiálu
Bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	O
	Celému materiálu
Bez pripomienok.

	ÚPVSR
Úrad priemyselného vlastníctva Slovenskej republiky
	O
	Celému materiálu
Bez pripomienok.

	ÚVO
Úrad pre verejné obstarávanie
	O
	Celému materiálu
Bez pripomienky.

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MOSR
Ministerstvo obrany Slovenskej republiky
	
	Odoslané bez pripomienok

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZSR
Ministerstvo zdravotníctva Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŠVVaMSR
Ministerstvo školstva, výskumu, vývoja a mládeže Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

